புதுச்சேரி, திருவண்டார்கோவில் ஜெயராம் நகரைச் சேர்ந்தவர், முகம்மது ஃபரூக். இவர், திருபுவனையில் உள்ள ஒரு தனியார் கம்பெனியில் மேலாளராகப் பணியாற்றிவருகிறார். நேற்று மாலை, இவர் தனது வீட்டிலிருந்து சிகரெட் வாங்குவதற்காக திருவண்டார்கோவில் கடைவீதிக்குச் சென்றிருக்கிறார். அப்போது, அங்கிருந்த குணசேகரன், சுபாஷ் என்ற இரண்டு இளைஞர்கள் தங்களுக்கும் சிகரெட் வாங்கித் தருமாறு முகம்மது ஃபரூக்கிடம் அதட்டிக் கேட்டிருக்கின்றனர். அதற்கு குணசேகரன், சுபாஷ் இருவரும் கடுமையான போதையில் இருந்ததாகக் கூறப்படுகிறது.